ᱫᱤᱱᱮᱥ ᱣᱤᱞᱤᱭᱚᱢ ᱢᱟᱨᱟᱱᱰᱤ

ᱫᱤᱱᱮᱥ ᱣᱤᱞᱤᱭᱚᱢ ᱢᱟᱨᱟᱱᱰᱤ (ᱡᱟᱱᱟᱢ ᱑᱙᱘᱕) ᱫᱚ ᱡᱷᱟᱨᱠᱷᱚᱸᱰ ᱨᱤᱱᱤᱡ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱯᱟᱠᱩᱲ ᱦᱚᱱᱚᱛ ᱨᱮ ᱞᱤᱛᱤᱯᱟᱨᱟ ᱵᱤᱫᱷᱟᱱᱥᱚᱵᱷᱟ ᱴᱚᱴᱷᱟ ᱠᱷᱚᱱ ᱮᱢ.ᱮᱞ.ᱮ. ᱠᱟᱱᱟᱭ, ᱡᱟᱦᱟᱸ ᱫᱚ ᱟᱹᱱᱩᱥᱩᱪᱤᱛ ᱡᱚᱱᱡᱟᱛᱤ ᱠᱚ ᱞᱟᱹᱜᱤᱫ ᱛᱮ ᱴᱷᱟᱹᱣᱠᱟᱹ ᱟᱠᱟᱱᱟ ᱾ ᱩᱱᱤ ᱫᱚ ᱒᱐᱑᱙ ᱡᱷᱟᱨᱠᱷᱚᱸᱰ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱡᱷᱟᱨᱠᱷᱚᱸᱰ ᱢᱩᱠᱛᱤ ᱢᱚᱨᱪᱟ ᱯᱟᱦᱴᱟ ᱠᱷᱚᱱ ᱡᱤᱛᱠᱟᱹᱨ ᱞᱮᱱᱟᱭ ᱾

ᱮᱛᱚᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ
ᱣᱤᱞᱤᱭᱚᱢ ᱫᱚ ᱞᱤᱴᱤᱯᱟᱨᱟ, ᱯᱟᱠᱩᱲ ᱦᱚᱱᱚᱛ, ᱡᱷᱟᱨᱠᱷᱚᱸᱰ ᱠᱷᱚᱱ ᱠᱟᱱᱟᱭ ᱾ ᱱᱩᱭ ᱫᱚ ᱥᱟᱭᱢᱚᱱ ᱢᱟᱨᱟᱱᱰᱤ ᱨᱮᱱ ᱦᱚᱯᱚᱱ ᱠᱟᱱᱟᱭ ᱾ ᱩᱱᱤ ᱫᱚ ᱒᱐᱑᱓ ᱥᱟᱞᱮ ᱨᱮ ᱢᱚᱜᱚᱫᱷ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱ ᱱᱟᱣᱟᱫᱟ ᱞᱚ ᱠᱚᱞᱮᱡᱽ ᱠᱷᱚᱱ ᱮᱞ. ᱮᱞ. ᱵᱤ. ᱯᱟᱥ ᱞᱮᱫᱟᱭ ᱾

ᱠᱮᱨᱤᱭᱚᱨ
ᱣᱤᱞᱤᱭᱚᱢ ᱫᱚ ᱒᱐᱑᱙ ᱡᱷᱟᱨᱠᱷᱚᱸᱰ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱞᱤᱛᱤᱯᱟᱨᱟ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱠᱷᱚᱱ ᱡᱷᱟᱨᱠᱷᱚᱸᱰ ᱢᱩᱠᱛᱤ ᱢᱚᱨᱪᱟ ᱠᱷᱚᱱ ᱡᱤᱛᱟᱹᱣ ᱮᱱᱟᱭ ᱾ ᱩᱱᱤ ᱫᱚ ᱖᱖.᱖᱗᱕ ᱵᱷᱳᱴ ᱧᱟᱢ ᱞᱮᱫᱟᱭ ᱟᱨ ᱟᱡᱤᱡ ᱡᱚᱛᱚ ᱠᱷᱚᱱ ᱥᱩᱨ ᱨᱮᱱ ᱱᱮᱛᱟ, ᱵᱷᱟᱨᱚᱛᱤᱭᱚ ᱡᱚᱱᱛᱟ ᱯᱟᱨᱴᱤ ᱨᱤᱱᱤᱡ ᱰᱮᱱᱤᱭᱟᱞ ᱠᱤᱥᱠᱩ ᱫᱚ ᱑᱓,᱙᱐᱓ ᱵᱷᱳᱴ ᱛᱮᱭ ᱦᱟᱨᱟᱣ ᱞᱮᱫᱮᱭᱟ ᱾

 ᱥᱟᱹᱠᱷᱭᱟᱹᱛ 

ᱛᱷᱚᱠ:ᱡᱷᱟᱨᱠᱷᱚᱸᱰ ᱢᱩᱠᱛᱤ ᱢᱚᱨᱪᱟ ᱨᱤᱱ ᱨᱟᱡᱽᱟᱹᱨᱤᱭᱟᱹ ᱠᱚ
ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:᱑᱙᱘᱕ ᱨᱮ ᱡᱟᱱᱟᱢ ᱠᱚ